P6_TA(2007)0158

Nadomestila pri trženju nekaterih ribiških proizvodov *

Zakonodajna resolucija Evropskega parlamenta z dne 26. aprila 2007 o predlogu Uredbe Sveta o uvedbi sistema nadomestil za dodatne stroške pri trženju nekaterih ribiških proizvodov z Azorov, Madeire, Kanarskih otokov in francoskih departmajev Gvajane in Réuniona od 2007 do 2013 (KOM(2006)0740 — C6-0505/2006 — 2006/0247(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2006)0740) [1],

- ob upoštevanju členov 37 in 299(2) Pogodbe ES, v skladu s katerima se je Svet posvetoval s Parlamentom (C6-0505/2006),

- ob upoštevanju člena 51 svojega Poslovnika,

- ob upoštevanju poročila Odbora za ribištvo ter mnenj Odbora za proračun in Odbora za regionalni razvoj (A6-0083/2007),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, na podlagi člena 250(2) Pogodbe ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Naslov

Predlog Uredbe Sveta o uvedbi sistema nadomestil za dodatne stroške pri trženju nekaterih ribiških proizvodov z Azorov, Madeire, Kanarskih otokov in iz francoskih departmajev Gvajane in Réuniona od 2013 do 2009 | Predlog Uredbe Sveta o uvedbi sistema nadomestil za dodatne stroške pri trženju nekaterih ribiških proizvodov z Azorov, Madeire, Kanarskih otokov in iz francoskih departmajev Gvajane in Réuniona kot posledica oddaljenosti navedenih regij (Ta predlog spremembe velja za celotno besedilo.) |

Sprememba 2

Uvodna izjava -1 (novo)

| (-1a) Najbolj oddaljene regije imajo krhka gospodarstva s stalnimi strukturnimi ovirami za njihov razvoj in malo možnostmi za gospodarsko diverzifikacijo, v katerih ribiški sektor in starodavne ribolovne skupnosti pomembno vplivajo na ohranjanje gospodarske dejavnosti in zaposlenosti v dejavnostih pred ribolovom in po njem ter na spodbujanje gospodarske in družbene kohezije. |

Sprememba 3

Uvodna izjava -1 a (novo)

| (-b) Upoštevati je treba posebne značilnosti in obstoječe sektorske razlike, ki obstajajo med najbolj oddaljenimi regijami, glede na to, da ima vsaka od teh regij posebne potrebe. |

Sprememba 4

Uvodna izjava -1 b (novo)

| (-1c) Upoštevati je treba povečanje stroškov prevoza in z njim povezanih izdatkov zaradi precejšnjega zvišanja cen nafte, zlasti po letu 2003, saj to še bolj povečuje dodatne stroške, ki so posledica oddaljenosti. |

Sprememba 5

Uvodna izjava 1

(1) Ribiški sektor v najbolj oddaljenih regijah Skupnosti se srečuje s težavami in zlasti z dodatnimi stroški pri trženju nekaterih ribiških proizvodov, ki so posledica posebne prikrajšanosti, opredeljene v členu 299(2) Pogodbe, in izhajajo zlasti iz stroškov prevoza v celinsko Evropo. | (1) Ribiški sektor v najbolj oddaljenih regijah Skupnosti se srečuje s težavami in zlasti z dodatnimi stroški pri proizvodnji in trženju nekaterih ribiških proizvodov, ki so posledica posebne prikrajšanosti, opredeljene v členu 299(2) Pogodbe, in izhajajo zlasti iz stroškov prevoza v celinsko Evropo. |

Sprememba 6

Uvodna izjava 5

(5) Države članice morajo določiti višino nadomestila na ravni, ki omogoča ustrezno nadomestilo za dodatne stroške, ki so posledica posebne prikrajšanosti najbolj oddaljenih regij in izhajajo predvsem iz stroškov prevoza proizvodov v celinsko Evropo. Da bi se izognili čezmernim nadomestilom, mora biti njihova višina sorazmerna z dodatnimi stroški, kritimi iz pomoči, in ne sme v nobenem primeru presegati določenega deleža stroškov prevoza na evropsko celino in z njim povezanih stroškov. Zato je treba upoštevati tudi druge vrste javnih intervencij, ki vplivajo na višino dodatnih stroškov. | (5) Države članice morajo določiti višino nadomestila na ravni, ki omogoča ustrezno nadomestilo za dodatne stroške, ki so posledica posebne prikrajšanosti najbolj oddaljenih regij in izhajajo zlasti iz stroškov prevoza proizvodov v celinsko Evropo. Da bi se izognili čezmernim nadomestilom, mora biti njihova višina sorazmerna z dodatnimi stroški, kritimi iz pomoči. Zato je treba upoštevati tudi druge vrste javnih intervencij, ki vplivajo na višino dodatnih stroškov. |

Sprememba 7

Uvodna izjava 5 a (novo)

| (5a) Primerno je treba upoštevati gospodarski in družbeni pomen, ki ga imata mali priobalni ribolov in mali ribolov za najbolj oddaljene regije, ter potrebo po vzpostavitvi pogojev za njihov razvoj. |

Sprememba 8

Uvodna izjava 5 b (novo)

| (5b) Kadar ulov ribiškega ladjevja najbolj oddaljenih regij ne zadošča za oskrbo lokalne predelovalne ribiške industrije, bi moralo biti dovoljeno, ne da bi se prekoračila sedanja proizvodna zmogljivost, opraviti nabavo na trgu Skupnosti. |

Sprememba 9

Uvodna izjava 6

(6) Za primerno doseganje ciljev te uredbe in zagotavljanje skladnosti s skupno ribiško politiko mora biti pomoč omejena na ribiške proizvode iz rib, ulovljenih in predelanih v skladu z njenimi pravili. | (6) Za primerno doseganje ciljev te uredbe in zagotavljanje skladnosti s skupno ribiško politiko mora biti pomoč odobrena za ribiške proizvode iz rib, ulovljenih in predelanih v skladu z njenimi pravili, in za druge surovine, ki se uporabljajo pri predelavi rib. |

Sprememba 10

Uvodna izjava 7 a (novo)

| (7a) Da se olajšajo posebne omejitve ribiške proizvodnje v najbolj oddaljenih regijah, ki so posledica njihove oddaljenosti, otoške lege, majhnosti, topografije, podnebja in njihove ekonomske odvisnosti od maloštevilnih proizvodov, se lahko odobri odstopanje od dosledne politike Komisije, ki ne dovoljuje državnih pomoči za delovanje sektorjev proizvodnje, predelave in trženja ribiških proizvodov, naštetih v Pogodbi. |

Sprememba 11

Uvodna izjava 9

(9) Da se omogoči sprejetje odločitve o nadaljevanju sistema nadomestil po letu 2013, mora Komisija Evropskemu parlamentu, Evropskemu svetu in Evropskemu ekonomsko-socialnemu odboru pred koncem veljave sistema pravočasno predložiti poročilo, ki temelji na neodvisni oceni. | (9) Da se omogoči revizijo sistema nadomestil ob upoštevanju dejanskega napredka pri doseganju ciljev te uredbe, mora Komisija Evropskemu parlamentu, Evropskemu svetu in Evropskemu ekonomsko-socialnemu odboru do 31. decembra 2011 predložiti poročilo, ki temelji na neodvisni oceni in v katerem je prikazan učinek ukrepov, izvedenih v skladu s to uredbo, po potrebi skupaj z ustreznimi zakonodajnimi predlogi. |

Sprememba 12

Člen 1, uvodni del

Ta uredba uvaja za obdobje 2007-2013 sistem za zagotavljanje nadomestila za dodatne stroške, ki jih imajo nosilci dejavnosti iz člena 3 pri trženju nekaterih ribiških proizvodov iz naslednjih regij zaradi posebne prikrajšanosti teh regij (v nadaljevanju "nadomestilo"): | Ta uredba uvaja sistem za zagotavljanje nadomestila za dodatne stroške, ki jih imajo nosilci dejavnosti iz člena 3 pri trženju nekaterih ribiških proizvodov iz naslednjih najbolj oddaljenih regij zaradi posebne prikrajšanosti in velike oddaljenosti teh regij (v nadaljevanju "nadomestilo"): |

Sprememba 13

Člen 3, odstavek 1, uvodni del

1. Nadomestilo se izplačuje naslednjim nosilcem dejavnosti, ki imajo dodatne stroške pri trženju ribiških proizvodov: | 1. Nadomestilo se izplačuje naslednjim nosilcem dejavnosti, ki imajo dodatne stroške, ki nastanejo zaradi velike oddaljenosti, pri trženju ribiških proizvodov iz regij, navedenih v členu 1: |

Sprememba 14

Člen 3, odstavek 1, točka (c)

(c)nosilcem dejavnosti v sektorjih predelave in trženja ali združenjem takšnih nosilcev dejavnosti, ki imajo dodatne stroške pri trženju zadevnih proizvodov. | (c)nosilcem dejavnosti v sektorjih predelave in trženja ali združenjem takšnih nosilcev dejavnosti, ki imajo dodatne stroške pri proizvodnji, predelavi in trženju zadevnih proizvodov. |

Sprememba 15

Člen 4, odstavek 3, točka (c a) (novo)

| (ca) spremljanju. |

Sprememba 16

Člen 4, odstavek 4, točka (b)

(b)ki so jih ujela ribiška plovila Skupnosti, ki niso registrirana v pristanišču ene od regij iz člena 1, | (b)ki so jih ujela ribiška plovila Skupnosti, ki niso registrirana v pristanišču ene od regij iz člena 1, z izjemo rib, ulovljenih s plovili Skupnosti, ki se jih uporabi, če ulov v regijah, navedenih v členu 1, ne zadošča za oskrbo njihove predelovalne industrije, |

Sprememba 17

Člen 4 a (novo)

| Člen 4a Drugi proizvodi, upravičeni do nadomestila Nadomestilo se lahko odobri tudi za proizvode, ki se uporabljajo pri predelavi ribiških proizvodov, pod pogojem, da ne sovpada s pomočjo Skupnosti za te proizvode. |

Sprememba 18

Člen 5, odstavek 2, točka (a)

(a)za vsak ribiški proizvod dodatne stroške, ki nastanejo zaradi posebne prikrajšanosti zadevnih regij, zlasti stroške prevoza v celinsko Evropo, | (a)za vsak ribiški proizvod dodatne stroške, ki nastanejo zaradi posebne prikrajšanosti zadevnih regij, zlasti stroške prevoza v celinsko Evropo ali med sosednjimi regijami iz člena 1, |

Sprememba 19

Člen 5, odstavek 2, točka (b)

(b)vsako drugo obliko javne intervencije, ki vpliva na višino dodatnih stroškov. | (b)za vsak ribiški proizvod dodatne stroške, povezane z izdatki za prevoz znotraj vsake regije iz člena 1, ki so posledica geografske razpršenosti, |

Sprememba 20

Člen 5, odstavek 2, točka (b a) (novo)

| (ba)kategorijo prejemnikov, pri čemer se posebna pozornost nameni malemu priobalnemu ribolovu in malemu ribolovu, |

Sprememba 21

Člen 5, odstavek 2, točka (b b) (novo)

| (bb)vsako drugo obliko javne intervencije, ki vpliva na višino dodatnih stroškov. |

Sprememba 22

Člen 5, odstavek 3

3. Nadomestilo je sorazmerno z dodatnimi stroški, ki jih pokriva, in ne presega 75% stroškov prevoza na evropsko celino in z njim povezanih stroškov. | 3. Nadomestilo je sorazmerno z dodatnimi stroški, ki jih pokriva, in pokriva stroške prevoza na evropsko celino in med regijami iz člena 1 in z njim povezane stroške. |

Sprememba 23

Člen 5, odstavek 4, točka (a)

(a) Azori in Madeira: 4283992 EUR | (a) Azori in Madeira: 4855314 EUR |

Sprememba 24

Člen 5, odstavek 4, točka (b)

(b) Kanarski otoki: 5844076 EUR | (b) Kanarski otoki: 6623454 EUR |

Sprememba 25

Člen 5, odstavek 4, točka (c)

(c) Francoska Gvajana in Reunion: 4868700 EUR | (c) Francoska Gvajana in Réunion: 5518000 EUR |

Sprememba 26

Člen 5, odstavek 4 a (novo)

| 4a. Zneski, navedeni v odstavku 4 so predmet letnih tehničnih prilagoditev, kakor je določeno v točki 16 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju [2]. |

Sprememba 27

Člen 7, odstavek 1

1. V štirih mesecih od začetka veljavnosti te uredbe zadevne države članice Komisiji predložijo seznam in količine iz člena 4 (1) ter višino nadomestila iz člena 5(1), v nadaljevanju "načrt nadomestila". | 1. V štirih mesecih od začetka veljavnosti te uredbe zadevne države članice Komisiji predložijo seznam in količine iz člena 4 (1), višino nadomestila iz člena 5(1) in podroben seznam ukrepov, ki bodo zagotovili spoštovanje določb iz členov 4(2) do 4 (4), v nadaljevanju "načrt adomestila". |

Sprememba 28

Člen 7, odstavek 4

4. Če država članica vnese spremembe na podlagi člena 6, predloži spremenjeni načrt nadomestila Komisiji, postopki iz odstavkov 2 in 3 pa se uporabljajo smiselno. | 4. Če država članica vnese spremembe na podlagi člena 6, predloži spremenjeni načrt nadomestila Komisiji. Če se Komisija v štirih tednih po prejemu spremenjenega načrta ne odzove, se šteje, da je ta odobren. |

Sprememba 29

Člen 7 a (novo)

| Člen 7a Prilagoditev zneskov Prilagoditev se lahko izvede med regijami, ki pripadajo eni državi članici, v mejah splošnega finančnega okvira za to uredbo. |

Sprememba 30

Člen 7 b (novo)

| Člen 7b Državna pomoč 1. Komisija lahko za ribiške proizvode, za katere veljajo členi 87, 88 in 89 Pogodbe, odobri pomoč za delovanje sektorjev proizvodnje, predelave in trženja teh proizvodov, da bi se s tem zmanjšala posebna prikrajšanost najbolj oddaljenih regij, povezana z njihovimi posebnimi značilnostmi in omejitvami. 2. V tem primeru države članice državno pomoč prijavijo Komisiji kot sestavni del načrtov nadomestil, ta pa jo odobri v skladu s členom 7. Tako prijavljena pomoč se obravnava kot pomoč, ki izpolnjuje obveznost obveščanja, določeno v prvem stavku člena 88(3) Pogodbe. |

Sprememba 31

Člen 8, odstavek 1

1. Vsaka zadevna država članica pripravi letno poročilo o izvajanju nadomestila in ga vsako leto do 30. aprila predloži Komisiji. | 1. Vsaka zadevna država članica pripravi letno poročilo o izvajanju nadomestila in ga vsako leto do 30. junija predloži Komisiji. |

Sprememba 32

Člen 8, odstavek 2

2. Najpozneje do 31. decembra 2011 Komisija na podlagi neodvisne ocene predloži Evropskemu parlamentu, Svetu in Evropskemu ekonomsko-socialnemu odboru poročilo o izvajanju nadomestila, ki mu po potrebi priloži zakonodajne predloge. | 2. Najpozneje do 31. decembra 2011, nato pa vsakih pet let, Komisija na podlagi neodvisne ocene predloži Evropskemu parlamentu, Svetu in Evropskemu ekonomsko-socialnemu odboru poročilo o izvajanju nadomestila, ki mu po potrebi priloži zakonodajne predloge. |

Sprememba 33

Člen 10

Države članice sprejmejo ustrezne določbe, da zagotovijo skladnost z zahtevami iz te uredbe in pravilno delovanje. | Države članice sprejmejo ustrezne določbe, da zagotovijo skladnost z zahtevami iz te uredbe in pravilno delovanje. Določbe o sledljivosti ribiških proizvodov so dovolj podrobne, da omogočajo identifikacijo proizvodov, ki niso upravičeni do nadomestila. |

Sprememba 34

Člen 14, odstavek 2

Uporablja se od 1. januarja 2007do 31. decembra 2013. | Uporablja se od 1. januarja 2007dalje. |

[1] Še ni objavljeno v Uradnem listu.

[2] UL C 139, 14.6.2006, str. 1.

--------------------------------------------------